钦定古今图书集成/历象汇编/岁功典/第015卷 > 正月修养法
## 钦定古今图书集成/历象汇编/岁功典/第015卷 > 正月修养法

孟春之月，天地俱生，谓之“发阳。”天地资始，万物化生，
生而勿杀，与而勿夺，君子固密，毋泄真气。卦值《泰》，生
气在子，坐卧当向北方。

孙真人《摄生论》曰：“正月肾气受病，肺脏气微，宜减咸
酸，增辛辣味，助肾补肺，安养胃气。勿冒冰冻，勿太温
煖。早起夜卧，以缓形神。”